laion/Wikipedia-Exotic huggingface dataset:
জওহরলাল নেহেরু রাষ্ট্রীয় সংগ্রহালয়, ইটানগর

জওহরলাল নেহেরু রাষ্ট্রীয় সংগ্রহালয় (জওহরলাল নেহেরু সংগ্রহালয় নামেও পরিচিত) হল ভারতের অরুনাচল প্রদেশ রাজ্যের রাজধানী ইটানগর শহরে অবস্থিত একটি রাষ্ট্রীয় সংগ্রহালয়। এটি ১৯৮০-এর দশকে প্রতিষ্ঠিত হয়। এই সংগ্রহালয়ে অরুণাচল প্রদেশের আদিবাসী জীবনের বিভিন্ন দিক তুলে ধরা হয়েছে। এর মধ্যে রয়েছে পোশাক-পরিচ্ছদ, শিরোভূষণ, অস্ত্রশস্ত্র, কুটিরশিল্প, বাদ্যযন্ত্র, অলংকার ও দৈনন্দির জীবন ও সংস্কৃতির সঙ্গে যুক্ত অন্যান্য সামগ্রী। সেই সঙ্গে প্রত্নতাত্ত্বিক খননকার্যের ফলে প্রাপ্ত সামগ্রীগুলিও এখানে স্থান পেয়েছে। বর্তমানে এটি ইটানগরের অন্যতম গুরুত্বপূর্ণ পর্যটন স্থল। সংগ্রহালয়ের একতলায় রয়েছে জাতিতাত্ত্বিক সংগ্রহের একটি বিশাল ভাণ্ডার। এতে রয়েছে প্রথাগত শিল্পকলা, বাদ্যযন্ত্র, ধর্মীয় সামগ্রী ও কুটিরশিল্প (কাঠখোদাই ও বেতের তৈরি জিনিস)। দোতলায় প্রত্নসামগ্রী রক্ষিত আছে। এগুলি পাওয়া গিয়েছে ইটা দূর্গ, নোকসপর্বত ও পশ্চিম সিয়াং জেলার মালিনিথান থেকে। সংগ্রহ ছাড়াও এই সংগ্রহালয়ের কুটিরশিল্প কেন্দ্রে প্রথাগত বেতের সামগ্রীর একটি ওয়ার্কশপ রয়েছে। এখান থেকে আদিবাসীদের হস্তশিল্প সামগ্রী বিক্রি করা হয়। ২০১১ সালে অরুণাচল প্রদেশের প্রথম মাউন্ট এভারেস্ট বিজয়ী তাপি ম্রা তার অভিযাত্রী পোশাকটি এই সংগ্রহালয়কে দান করেন। H. G. Joshi (২০০৫)। Arunachal Pradesh: past and present। Mittal Publications। পৃষ্ঠা 59। আইএসবিএন 8183240003।  Bradnock, Robert; Bradnock, Roma (১ মার্চ ২০০১)। Indian Himalaya handbook: the travel guide। Footprint Travel Guides। পৃষ্ঠা 340। আইএসবিএন 978-1-900949-79-8। সংগ্রহের তারিখ ৩ এপ্রিল ২০১২।  "Itanagar"। Government of Arunachal Pradesh। ২৩ জুন ২০১০ তারিখে মূল থেকে আর্কাইভ করা। সংগ্রহের তারিখ ৩ জুলাই ২০১৬। Jawaharlal Nehru State Museum  "President to visit Arunachal Pradesh"। The Hindu। অক্টো ১৪, ২০০২। জানুয়ারি ২৫, ২০১৩ তারিখে মূল থেকে আর্কাইভ করা। সংগ্রহের তারিখ জুলাই ৩, ২০১৬। ..Jawaharlal Nehru State Museum..  T. Raatan (২০০৬)। History, religion and culture of north east India। Gyan Books। পৃষ্ঠা 29। আইএসবিএন 8182051789।  "Arunachal Pradesh"। Global Security।  "Everest conquerer [sic] presents gear to museum"। ১৭ সেপ্টে ২০১১। [স্থায়ীভাবে অকার্যকর সংযোগ] উইকিমিডিয়া কমন্সে জওহরলাল নেহেরু রাষ্ট্রীয় সংগ্রহালয়, ইটানগর সংক্রান্ত মিডিয়া রয়েছে।
গান্ধী স্মারক সংগ্রহালয়

গান্ধী স্মারক সংগ্রহালয় হল ভারতের জাতির জনক মহাত্মা গান্ধীর রচনাবলি ও স্মৃতি সংরক্ষণ এবং তার জীবনের স্মারক হিসেবে উৎসর্গিত একটি জাদুঘর ও জনসেবা প্রতিষ্ঠান। এটি ভারতের গুজরাত রাজ্যের আহমেদাবাদে গান্ধীর সবরমতী আশ্রমে সবরমতী নদীর তীরে অবস্থিত। এই সংগ্রহালয়ে গান্ধীকে লেখা ও গান্ধীর লেখা ১০,০০০ চিঠি, আলোকচিত্র ও বইপত্র রক্ষিত আছে। এই সংগ্রহালয়টির নকশা প্রস্তুত করেন বিশিষ্ট স্থপতি চার্লস কোরিয়া। ১৯৫৮ সালে এই সংগ্রহালয় নির্মাণের কাজ শুরু হয়। এই জাদুঘরটিই কোরিয়ার প্রথম গুরুত্বপূর্ণ কাজ। জাদুঘরটি প্রকৃতপক্ষে ৫১টি মডিউলার ইউনিটে বিভক্ত। প্রত্যেকটি ইউনিটের পরিসীমা ৬ X ৬। এগুলি একটি জলাশয় দ্বারা পরিবেষ্টিত। ১৯৬৩ সালে জওহরলাল নেহেরু এই জাদুঘরটি উদ্বোধন করেন। Khan, Hasan-Uddin, ed. "Gandhi Smarak Sangrahalaya." Charles Correa. Singapore: Concept Media Ltd., 1987. p. 20-25. Accessed on archnet.org.
গান্ধী স্মৃতি সংগ্রহালয়, পাটনা

গান্ধী স্মৃতি সংগ্রহালয় হল একটি জাদুঘর ও জনসেবা প্রতিষ্ঠান। এটি ভারতের বিহার রাজ্যের রাজধানী পাটনায় অবস্থিত। এই জাদুঘরে মহাত্মা গান্ধীর জীবন, আদর্শ ও ভারতের স্বাধীনতা সংগ্রামে তার অবদানগুলি প্রদর্শিত হয়। এটি ভারতের এগারোটি গান্ধী সংগ্রহালয়ের অন্যতম। ১৯৪৮ সালে মহাত্মা গান্ধী নিহত হওয়ার পর দেশব্যাপী গান্ধীর স্মারকস্থল নির্মাণের জন্য জনসাধারণের কাছে আবেদন জানানো হয়েছিল। এই উদ্দেশ্যে ভারতের দরিদ্র ও ধনী নাগরিকদের অর্থসাহায্যে মহাত্মা গান্ধী জাতীয় স্মৃতি নিধি নামে একটি ট্রাস্ট গঠিত হয়। ১৯৬৭ সালে পাটনা সংগ্রহালয় স্থাপিত হয়। এই সংগ্রহালয়টি গান্ধী ময়দানের উত্তর-পশ্চিম কোণে স্থাপিত হয়েছিল। ১৯৭১ সালের জুলাই মাস পর্যন্ত এটি ছিল কেন্দ্রীয় গান্ধী সংগ্রহালয় সমিতির এক সদস্য। এরপর পাঁচটি সংগ্রহালয়কে (আহমেদাবাদ, মাদুরাই, ব্যারাকপুর, মুম্বই ও পাটনা) স্বাধীন সংস্থার স্বীকৃতি দেওয়া হয়। সেই থেকে পাটনার গান্ধী সংগ্রহালয় একটি স্বায়ত্ত্বশাসিত প্রতিষ্ঠান। গান্ধী স্মৃতি সংগ্রহালয় একটি নির্জন এলাকায় অবস্থিত। এই সংগ্রহালয় আলোকচিত্র, চিত্রকলা, ভাস্কর্য, পাণ্ডুলিপি ও উদ্ধৃতি সমন্বিত একটি ‘ভিজুয়াল বায়োগ্রাফি অফ বাপুজি’ অবস্থিত। এগুলির মাধ্যমে গান্ধীর জীবনের সকল প্রধান ঘটনাগুলি বর্ণিত হয়েছে। এছাড়া একটি বিভাগে তার ছেলেবেলা থেকে মৃত্যুর পর শ্মশানে নিয়ে যাওয়া অবধি বিভিন্ন ঘটনা আলোকচিত্রের মাধ্যমে প্রদর্শিত হয়েছে। সংগ্রহালয়ের হলে তার ঘরের একটি রেপ্লিকা রয়েছে। এছাড়া সংগ্রহালয় ভবনে একটি গ্রন্থাগারও রয়েছে। এই গ্রন্থাগারে মহাত্মা গান্ধীর জীবন সংক্রান্ত গ্রন্থাবলি, পত্রপত্রিকা, সাহিত্য ও অডিও-ভিজুয়াল উপাদান এবং একটি পুস্তক বিপণি রয়েছে। মহাত্মা গান্ধীর মূর্তি, গান্ধী ময়দান বিহারের সংগ্রহালয়গুলির তালিকা "The Telegraph — Calcutta (Kolkata) | Bihar | CM sets Satyagraha archive ball roll"। Telegraphindia.com। ২০১১-০৪-১১। সংগ্রহের তারিখ ২০১৪-০৫-২৮।  "Gandhi Museums, Ashrams and Libraries"। Mkgandhi.org। সংগ্রহের তারিখ ২০১৪-০৫-২৮।  India Today: An Encyclopedia of Life in the Republic [2 volumes]: An ... - Google Books। Books.google.co.in। ২০১১-০৯-২৩। সংগ্রহের তারিখ ২০১৪-০৫-২৮।  Peter Rühe। "MAHATMA — LIFE OF GANDHI, 1869-1948"। Gandhiserve.org। ২০১৪-১১-০৯ তারিখে মূল থেকে আর্কাইভ করা। সংগ্রহের তারিখ ২০১৪-০৫-২৮।  "Govt to provide fund for Gandhi Sangrahalaya — The Times of India"। Timesofindia.indiatimes.com। ২০১১-০১-৩০। সংগ্রহের তারিখ ২০১৪-০৫-২৮।  "Tribute to Gandhi"। gandhisangrahalayapatna.org। সংগ্রহের তারিখ ২০১৪-০৫-২৮।  "Directorate of Museum — Page 4"। Yac.bih.nic.in। ২০১৬-১১-১৭ তারিখে মূল থেকে আর্কাইভ করা। সংগ্রহের তারিখ ২০১৪-০৫-২৮।
গান্ধী স্মৃতি

গান্ধী স্মৃতি (পূর্বতন নাম: বিড়লা হাউস বা বিড়লা ভবন) হল ভারতের রাজধানী নতুন দিল্লির তিস জানুয়ারি রোডে (পূর্বতন নাম: আলবুকার্ক রোড) অবস্থিত একটি জাদুঘর। এটি ভারতের জাতির জনক মহাত্মা গান্ধীর প্রতি উৎসর্গিত। এখানেই মহাত্মা গান্ধী তার জীবনের শেষ ১৪৪ দিন অতিবাহিত করেন এবং ১৯৪৮ সালের ৩০ জানুয়ারি নিহত হন। এই ভবনটি আগে ভারতীয় শিল্পপতি বিড়লা পরিবারের সম্পত্তি ছিল। ২০০৫ সালে এই ভবনে ইটারনাল গান্ধী মাল্টিমিডিয়া মিউজিয়াম চালু হয়েছে। ১৯২৮ সালে বারোটি শয়নকক্ষবিশিষ্ট এই বাড়িটি ঘনশ্যামদাস বিড়লা নির্মাণ করেছিলেন। বল্লভভাই প্যাটেল ও মহাত্মা গান্ধী প্রায়শই এই বাড়িতে অতিথি হিসেবে থাকতেন। শেষ জীবনে মহাত্মা গান্ধী ১৯৪৭ সালের ৯ সেপ্টেম্বর থেকে ১৯৪৮ সালের ৩০ জানুয়ারি পর্যন্ত এই বাড়িতে অবস্থান করেছিলেন। শেষোক্ত তারিখেই গান্ধী নিহত হন। জওহরলাল নেহেরু বিড়লা হাউসের একটি অংশকে গান্ধী স্মৃতি হিসেবে গড়ে তোলার প্রস্তাব জানান ঘনশ্যামদাস বিড়লাকে। ঘনশ্যামদাস গান্ধীর স্মৃতিবিজড়িত এই বাড়িটি ছেড়ে দিতে রাজি ছিলেন না। ১৯৭১ সালে ভারত সরকার দীর্ঘ বোঝাপড়ার পর কৃষ্ণ কুমার বিড়লার থেকে এই বাড়িটি কিনে নেয়। কোনও কোনও প্রতিবেদন থেকে জানা যায়, কৃষ্ণ কুমার ফল গাছগুলির দামও বাড়ি বিক্রির দামের সঙ্গে ধরেছিলেন। কৃষ্ণ কুমার ৪.৫ মিলিয়ন টাকায় এই বাড়িটি বিক্রি করেন এবং বিনিময়ে শহরাঞ্চলে সাত একর জমি পান। ১৯৭৩ সালের ১৫ অগস্ট এই বাড়িটি জনসাধারণের জন্য খুলে দেওয়া হয় এবং এর নামকরণ করা হয় ‘গান্ধী স্মৃতি’। এই ভবনের সংগ্রহালয়ে গান্ধীর জীবন ও মৃত্যুর সঙ্গে যুক্ত অনেক সামগ্রী রক্ষিত আছে। দর্শকরা ভবন ও সংলগ্ন জমিতে ঘুরে দেখতে পারেন গান্ধীর বাসগৃহ এবং যেখানে তিনি নিহত হয়েছিলেন সেই স্থানটি। গান্ধী যখন প্রার্থনা করছিলেন, তখন তাকে গুলি করা হয়েছিল। সেই জায়গাটিতে এখন একটি শহিদ স্তম্ভ স্থাপিত হয়েছে। "সংরক্ষণাগারভুক্ত অনুলিপি"। ৩ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ৩ জুলাই ২০১৬।  "THE VOICE OF THE MAHATAMA, Dr. Pragnya Ram"। ৭ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ৩ জুলাই ২০১৬।  Bhavan's Journal, Volume 32, Issues 13-24 Published 1986, p. 28-29 Tushar A. Gandhi, 'Let's Kill Gandhi!': A CHRONICLE OF HIS LAST DAYS, THE CONSPIRACY, MURDER. INVESTIGATIONS AND TRIAL (New Delhi, Delhi: Rupa & Co, 2007).p 570-71 উইকিমিডিয়া কমন্সে গান্ধী স্মৃতি সংক্রান্ত মিডিয়া রয়েছে। Gandhi Smriti – Government of India website[স্থায়ীভাবে অকার্যকর সংযোগ] টেমপ্লেট:Museums in Delhi টেমপ্লেট:Mohandas K. Gandhi
মাদার’স ওয়াক্স মিউজিয়াম

মাদার’স ওয়াক্স মিউজিয়াম হল কলকাতার নিউ টাউনে অবস্থিত একটি মোম শিল্পকর্মের জাদুঘর। ২০১৪ সালের নভেম্বর মাসে প্রতিষ্ঠিত এই জাদুঘরটিই ভারতের প্রথম মোমশিল্পের জাদুঘর। এটি মাদাম তুসো জাদুঘরের আদলে নির্মিত। বর্তমানে এখানে ১৯ জনের বেশি ব্যক্তির মোমের মূর্তি রয়েছে। জাদুঘরটি মাদার টেরিজার নামাঙ্কিত। বর্তমানে এই জাদুঘরে যাঁদের মূর্তি আছে, তারা হলেন :- রবীন্দ্রনাথ ঠাকুর মহাত্মা গান্ধী কিশোর কুমার লতা মঙ্গেশকর মান্না দে জগদীশচন্দ্র বসু অমিতাভ বচ্চন কপিল দেব সৌরভ গঙ্গোপাধ্যায় শাহরুখ খান মিঠুন চক্রবর্তী দিয়েগো মারাদোনা স্বামী বিবেকানন্দ রামকৃষ্ণ পরমহংস মাদার টেরিজা কাজী নজরুল ইসলাম প্রণব মুখোপাধ্যায় এ. পি. জে. আব্দুল কালাম "North 24 Parganas district"। ৮ জুন ২০১৯ তারিখে মূল থেকে আর্কাইভ করা। সংগ্রহের তারিখ ২ জুলাই ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Country's first wax museum opens up in Kolkata"। ১৪ নভেম্বর ২০১৪। সংগ্রহের তারিখ ৪ নভেম্বর ২০১৫।  "Amitabh Bachchan and Shah Rukh Khan's wax statues at Kolkata's wax museum"। ৩ নভেম্বর ২০১৪। সংগ্রহের তারিখ ৪ নভেম্বর ২০১৫।  দাপ্তরিক ওয়েবসাইট
ভগবান মহাবীর সরকারি সংগ্রহালয়

ভগবান মহাবীর সরকারি সংগ্রহালয় হলো অন্ধ্রপ্রদেশ রাজ্যের রাজ্যের কাডাপা শহরে অবস্থিত একটি পুরাতাত্ত্বিক জাদুঘর। প্রত্নসামগ্রী সংরক্ষণের উদ্দেশ্যে ১৯৮২ সালে সরকার এই জাদুঘরটি প্রতিষ্ঠা করে। এই জাদুঘর স্থাপনের ব্যয়ভার বহন করেছিলেন এক জৈন ব্যবসায়ী। তাই এটি জৈন তীর্থঙ্কর মহাবীরের নামে নামাঙ্কিত হয়। এই জাদুঘরে খ্রিস্টীয় ৫ম থেকে ১৮শ শতাব্দীর মধ্যবর্তী সময়ে নির্মিত গণেশ, বিষ্ণু, হনুমান ও শিব মূর্তি রয়েছে। সকল প্রত্নসামগ্রীই গ্র্যানাইট, ডলোমাইট, লাইমস্টোন ও ব্রোঞ্জে নির্মিত। কাডাপা, হায়দরাবাদ ও কুর্নুল জেলার নানা স্থানে খননকার্য চালিয়ে এগুলি আবিষ্কার করা হয়েছিল। http://www.bharatonline.com/andhra-pradesh/travel/kadapa/tourist-attractions.html
দিমা বাশার

দিমা বিনতে বাশার কাদরি আরাফাত (আরবি:ديمة بشار قدري عرفات: জন্ম ১০ অক্টোবর ২০০০) বা দিমা বাশার হচ্ছেন ফিলিস্তিনি-জর্ডানি গায়িকা। তিনি ২০০৮ সালের শেষের দিকে জর্ডানি শিশুতোষ টিভি শো তয়ুর আল- জান্নাত (আরবি: طيور الجنة) এ ক্ষুদে তারকা হিসেবে যোগদান করেন। তিনি ঐ দেশেরই গায়ক মুহাম্মদ বাশারের ছোট বোন। তার দুই ভাই এবং দুই বোন রয়েছে। যারা গান গায় বা শিখছে। এছাড়া তিনি ২০১৩ সাল পর্যন্ত তয়ুর আল জান্নাতের টিভি কুইজ প্রতিযোগিতা বেরনামিজ আশকাল আলওয়ান (برنامج أشكال ألوان) এবং ফাওয়াযিরনা(فوازيرنا)-এ কাজ করেছিলেন। এরপর তিনি এবং তার ভাই মুহাম্মদ বাশার নুনকিডস্ টিভিতে যোগদান করে। হালা আল তুরক ফিলিস্তিন আরব্য সংস্কৃতি "Learn about Dima Bashar"। Famous Birthdays (ইংরেজি ভাষায়)। সংগ্রহের তারিখ ২০২২-০১-১২।  "Dima Bashar - Age, Bio, Faces and Birthday"। Idol Birthdays (ইংরেজি ভাষায়)। সংগ্রহের তারিখ ২০২২-০১-১২।  "তয়ুর টিভিকে বিদায় জানালো দিমা বাশার"। ৩ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ৩ জুলাই ২০১৬।  "ইউটিউবে দিমা বাশারের তয়ূর আল জান্নাহ প্লেলিস্ট"।  ফেসবুকে দিমা বাশার
বনু সুলাইম অভিযান

বনু সুলাইম অভিযান (আল কুদর অভিযান নামেও পরিচিত) ২ হিজরিতে বদরের যুদ্ধ থেকে ফেরার সাতদিন পরে সংঘটিত হয়। বনু সুলাইম গোত্র মদিনা আক্রমণের পরিকল্পনা করছে এমন খবর পাওয়ার পর মুহাম্মাদ অভিযানের নির্দেশ দেন। পদক্ষেপ হিসেবে তিনি ২০০জন উষ্ট্রারোহী যোদ্ধার বাহিনী নিয়ে তাদের ঘাঁটি আল কুদরে আকস্মিক হামলার পরিকল্পনা করেন। এটি সেসময় একটি জলাশয় ছিল। মুসলিমদের অভিযান শুরুর খবর পাওয়ার পর বনু সুলাইমের সদস্যরা পালিয়ে যায়। অভিযানকালে মুসলিমরা কুদর নামক জলাশয়টি দখল করে নেয়। তাদের ফেলে যাওয়া ৫০০ উট বাজেয়াপ্ত করে নেয়া হয় এবং এক পঞ্চমাংশ বের করে বাকি অংশ গণিমত হিসেবে মুসলিম বাহিনীর যোদ্ধাদের মধ্যে বণ্টন করে দেয়া হয়। অভিযানকালে ইয়াসার নামে এক দাস মুসলিমদের হাতে বন্দী হয়। মুহাম্মাদ তাকে মুক্তি দেন। তিন দিন এখানে অবস্থানের পর মুসলিমরা মদিনায় ফিরে আসে। মুহাম্মাদ এর নেতৃত্বে যুদ্ধ তালিকা Al-Mubarakpuri, Saifur Rahman (২০০২), When the Moon Split, DarusSalam, পৃষ্ঠা 159 উদ্ধৃতি টেমপ্লেট ইংরেজি প্যারামিটার ব্যবহার করেছে (link) আর-রাহীকুল মাখতুম, বদর পরবর্তী সময়ের তৎপরতা অধ্যায় সিরাত ইবনে হিশাম, বনু সুলাইম অভিযান অধ্যায় Yahiya Emerick, Critical Lives: Muhammad, p. 185, Penguin, 2002 Haykal, Husayn (১৯৭৬), The Life of Muhammad, Islamic Book Trust, পৃষ্ঠা 267, আইএসবিএন 978-983-9154-17-7 উদ্ধৃতি টেমপ্লেট ইংরেজি প্যারামিটার ব্যবহার করেছে (link) Watt, W. Montgomery (১৯৫৬)। Muhammad at Medina। Oxford University Press। পৃষ্ঠা 17। আইএসবিএন 978-0-19-577307-1।  (online)
অগস্ত্য সংহিতা

অগস্ত্য সংহিতা হল সংস্কৃত ভাষায় লেখা একটি হিন্দু ধর্মগ্রন্থ। এই গ্রন্থের রচয়িতা ঋষি অগস্ত্য। এটি একটি পঞ্চরাত্র শাস্ত্র। ভারতের উজ্জয়িনী শহরের গ্রন্থাগারে এই গ্রন্থের পাণ্ডুলিপি রক্ষিত আছে। ডেভিড হ্যাচার চিলড্রেস প্রমুখ কয়েকজন গবেষক, যাঁরা বিকল্প ইতিহাস ও ঐতিহাসিক পরিমার্জনাবাদ সম্পর্কে লিখেছে, দাবি করেন যে, এই গ্রন্থে ব্যাটারি প্রস্তুতের অনুরূপ একটি পদ্ধতি নিবদ্ধ রয়েছে। তাদের দাবিকে ছদ্ম-বৈজ্ঞানিক ও ছদ্ম-পুরাতাত্ত্বিক দাবি হিসেবে অভিযুক্ত করা হয়েছে। In his book "Technology of the Gods" "A Short history of Electrochemistry in India" (পিডিএফ)। ৪ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ৪ জুলাই ২০১৬।  পঞ্চরাত্র PDF version of Agastya Samhita from the Internet archive Places where words Agastya Saṁhitā are used (vedabase.net)
ভয়েস অব জিহাদ

জিহাদ এর ভয়েস (আরবি: ﺻﻮﺕ ﺍﻟﺠﻬﺎﺩ সোয়াত আল-জিহাদ) তালেবান প্রকাশিত একটি ওয়েবসাইট-এর শিরোনাম। ওয়েবসাইটটি আফগানিস্তান ইসলামী আমিরাতের কপিরাইটযুক্ত। এছাড়াও এটি ২০০৪-২০০৭ সালের মধ্য সৌদি আল-কায়েদা শাখা দ্বারা প্রকাশিত একটি অনলাইন পত্রিকার শিরোনাম। Trofimov, Yaroslav (২১ জানুয়ারি ২০১০)। "Kabul Promotes Its Side of Taliban Attack"। Wall Street Journal। সংগ্রহের তারিখ ২৭ জানুয়ারি ২০১০।  Al-shishani, Murad Batal (১০ এপ্রিল ২০০৯)। "Journal of the Turkistan Islamic Party Urges Jihad in China"। Terrorism Monitor। Jamestown Foundation। ,
অলিম্পিকে নরওয়ে

নরওয়ে প্রথম অলিম্পিক গেমসে অংশগ্রহণ করে ১৯০০ সালে। ১৯০৪ গ্রীষ্মকালীন গেমসে অংশগ্রহণ না করলেও ১৯০৮ গেমসে পুনরায় ফিরে আসে এবং পরের প্রতিটি গ্রীষ্মকালীন গেমসে প্রতিদ্বন্দ্বিতা করেছে। শুধু ১৯৮০ মস্কো গেমস যুক্তরাষ্ট্রের নেতৃত্বে বয়কট করেছিল। এছাড়া নরওয়ে শীতকালীন অলিম্পিক গেমসের সকল আসরে প্রতিনিধিত্ব করে আসছে। নরওয়ে এ পর্যন্ত দুটি শীতকালীন গেমস আয়োজন করেছে।  অলিম্পিকে নরওয়ের পতাকাবাহীদের তালিকা প্যারালিম্পিকে নরওয়ে "Norway"। International Olympic Committee।  "Results and Medalists" [ফলাফল ও পদক তালিকা]। Olympic.org (ইংরেজি ভাষায়)। আন্তর্জাতিক অলিম্পিক কমিটি। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Olympic Medal Winners"। International Olympic Committee।  "Norway"। Sports-Reference.com। ২৯ জুলাই ২০০৮ তারিখে মূল থেকে আর্কাইভ করা। সংগ্রহের তারিখ ৪ জুলাই ২০১৬।
আজাদ হিন্দ ফৌজ স্মৃতি মহাবিদ্যালয়

আজাদ হিন্দ ফৌজ স্মৃতি মহাবিদ্যালয় হল ভারতের পশ্চিমবঙ্গ রাজ্যের হাওড়া জেলার ডোমজুড় শহরে অবস্থিত একটি স্নাতক স্তরের লিবারাল আর্টস মহাবিদ্যালয়। এটি কলকাতা বিশ্ববিদ্যালয় কর্তৃক অনুমোদিত। এই মহাবিদ্যালয়ের বিভাগগুলো হল: বিজ্ঞান: গণিত। কলা ও বাণিজ্য: বাংলা, ইংরেজি, ইতিহাস, ভূগোল, রাষ্ট্রবিজ্ঞান, সংস্কৃত, অর্থনীতি, শিক্ষা ও বাণিজ্য। এই মহাবিদ্যালয়টি বিশ্ববিদ্যালয় মঞ্জুরি কমিশন কর্তৃক স্বীকৃত। "Affiliated College of University of Calcutta"। ১৮ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ৪ জুলাই ২০১৬।  "Colleges in West Bengal, University Grants Commission"। ১৬ নভেম্বর ২০১১ তারিখে মূল থেকে আর্কাইভ করা। সংগ্রহের তারিখ ৪ জুলাই ২০১৬।
সর্বভারতীয় সংযুক্ত গণতান্ত্রিক মোর্চা

সর্বভারতীয় সংযুক্ত গণতান্ত্ৰিক মোৰ্চা (All India United Democratic Front বা AIUDF) ভারতবর্ষের একটি রাজনৈতিক দল। উত্তর-পূৰ্বাঞ্চলের অসমে এই দলটির উৎপত্তি হয়েছিল। মৌলানা বদরুদ্দিন আজমল এই দলটির মুখ্য নেতা। ২০০৫ সনের অক্টোবর মাসে উনি এক আঞ্চলিক দল হিসেবে "অসম সংযুক্ত গণতান্ত্ৰীক মোৰ্চা" (Assam United Democratic Front (AUDF)) গঠন করেন। ২০০৯ সনের ফেব্ৰুয়ারি মাসে নতুন দিল্লীতে অনুষ্ঠিত এক সংবাদ সম্মেলন এটি সৰ্ব ভারতীয় সংযুক্ত গণতান্ত্ৰিক মোৰ্চা নামাকরণ করে একটি জাতীয় দল হিসেবে ঘোষণা করেন। এই দলটির প্ৰধান কাৰ্য্যালয় গুয়াহাটীর হাতীগাঁওয়ে অবস্থিত। সর্ব ভারতীয় সংযুক্ত গণতান্ত্ৰিক মোৰ্চা আসামের প্ৰধান বিরোধী দল। ২০১১ সনের আসাম বিধানসভা নিৰ্বাচনে দলটি ১২৬টি আসনের মধ্যে ১৮টি আসনে জয় লাভ করে। তালা-চাবি সৰ্ব ভারতীয় সংযুক্ত গণতান্ত্ৰিক মোৰ্চা নিৰ্বাচনী প্ৰতীক। দলের পতাকা তিন বর্ণের। উপরে সবুজ, মাঝখানেতে সাদা এবং নিচে কালো। দলের প্ৰতীক তালা-চাবি সাদা রঙের মাঝখানেতে বিদ্যমান। ভারতে রাজনৈতিক দলগুলোর তালিকা "History"। সর্ব ভারতীয় সংযুক্ত গণতান্ত্ৰিক মোৰ্চা (ইংরেজি ভাষায়)। সংগ্রহের তারিখ ১৩ মে ২০২১।  "List of Political Parties and Election Symbols main Notification Dated 18.01.2013" (পিডিএফ)। India: Election Commission of India। ২০১৩। ২৪ অক্টোবর ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ৯ মে ২০১৩।  "Third front likely in State for LS polls"। ২৮ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ২৮ ডিসেম্বর ২০২১।  "Minority party trying to stitch up third front in Assam"। ২৩ জুন ২০১৬ তারিখে মূল থেকে আর্কাইভ করা। সংগ্রহের তারিখ ৪ জুলাই ২০১৬।  "সংরক্ষণাগারভুক্ত অনুলিপি"। ১৮ মে ২০১৪ তারিখে মূল থেকে আর্কাইভ করা। সংগ্রহের তারিখ ৪ জুলাই ২০১৬।  "Identity politics in India's north-east"। দি ইকোনমিস্ট। ৭ মে ২০১৬। সংগ্রহের তারিখ ৭ মে ২০১৬।  দাপ্তরিক ওয়েবসাইট
এসেক্স কাউন্টি ক্রিকেট ক্লাব

এসেক্স কাউন্টি ক্রিকেট ক্লাব ইংল্যান্ড এবং ওয়েলসের ঘরোয়া ক্রিকেটে অংশগ্রহণকারী আঠারোটি প্রথম-শ্রেণীর কাউন্টি ক্লাবগুলোর অন্যতম। ঐতিহাসিক কাউন্টি এসেক্সের প্রতিনিধিত্বকারী দল এটি। সীমিত ওভারের খেলায় ক্লাবটি এসেক্স ঈগলস নামে পরিচিত। দলীয় পোষাকে নীল রঙ ব্যবহৃত হয়। ১৮৭৬ সালে ক্লাবটি প্রতিষ্ঠিত হয়। ১৮৯৪ সাল পর্যন্ত ক্লাবটি ক্ষুদ্রতর কাউন্টির মর্যাদা পায়। কিন্তু, ১৮৯৫ সালে কাউন্টি চ্যাম্পিয়নশীপে অংশ নেবার ফলে বৃহৎ কাউন্টি হিসেবে আত্মপ্রকাশ করে। ১৮৯৪ সালে অনানুষ্ঠানিকভাবে প্রথম-শ্রেণীর দলের মর্যাদা লাভ করে। এরপর ১৮৯৫ সালে মেরিলেবোন ক্রিকেট ক্লাব (এমসিসি) ও কাউন্টি চ্যাম্পিয়নশীপের অন্যান্য দলগুলো কর্তৃক আনুষ্ঠানিকভাবে প্রথম-শ্রেণীর দলের স্বীকৃতি পায়। এছাড়াও, ১৯৬৩ সালে সীমিত ওভারের ক্রিকেটের প্রচলন শুরু হলে লিস্ট এ দল ও ২০০৩ সালে টুয়েন্টি২০ দল হিসেবে আত্মপ্রকাশ করে। চেমসফোর্ডের কাউন্টি ক্রিকেট গ্রাউন্ডে নিজেদের অধিকাংশ খেলাগুলো আয়োজন করে। এছাড়াও কিছু খেলা কলচেস্টারের লোয়ার ক্যাসল পার্কে অনুষ্ঠিত হয়। এরপূর্বে সাউথএন্ডে অবস্থিত ইলফোর্ড, লেটন ক্রিকেট গ্রাউন্ড, রমফোর্ড, বিলারিকে, গ্যারন পার্ক, সাউথচার্চ পার্ককে মাঠ হিসেবে ব্যবহার করতো। কাউন্টি চ্যাম্পিয়নশীপ (৬) – ১৯৭৯, ১৯৮৩, ১৯৮৪, ১৯৮৬, ১৯৯১, ১৯৯২ দ্বিতীয় বিভাগ (১) – ২০০২ সানডে/প্রো৪০ লীগ (৫) – ১৯৮১, ১৯৮৪, ১৯৮৫, ২০০৫, ২০০৬ দ্বিতীয় বিভাগ (১) – ২০০৮ জিলেট/ন্যাটওয়েস্ট/সিএন্ডজি/ফ্রেন্ডস প্রভিডেন্ট ট্রফি (৩) – ১৯৮৫, ১৯৯৭, ২০০৮ টুয়েন্টি২০ কাপ (০) - বেনসন এন্ড হেজেস কাপ (২) – ১৯৭৯, ১৯৯৮ দ্বিতীয় একাদশ চ্যাম্পিয়নশীপ (১) - ১৯৭৩; যৌথভাবে (০) - দ্বিতীয় একাদশ ট্রফি (০) - মাইনর কাউন্টিজ চ্যাম্পিয়নশীপ (০) - ; যৌথভাবে (০) - ACS (১৯৮১)। A Guide to Important Cricket Matches Played in the British Isles 1709 – 1863। Nottingham: ACS।  ACS (১৯৮২)। A Guide to First-Class Cricket Matches Played in the British Isles। Nottingham: ACS।  Birley, p. 145. "List A events played by Essex"। CricketArchive। সংগ্রহের তারিখ ৭ ডিসেম্বর ২০১৫।  "Twenty20 events played by Essex"। CricketArchive। সংগ্রহের তারিখ ৭ ডিসেম্বর ২০১৫।  নাসের হুসেন উইজডেন ক্রিকেটার্স অ্যালমেনাক আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা H S Altham, A History of Cricket, Volume 1 (to 1914), George Allen & Unwin, 1962 Derek Birley, A Social History of English Cricket, Aurum, 1999 Rowland Bowen, Cricket: A History of its Growth and Development, Eyre & Spottiswoode, 1970 H T Waghorn, The Dawn of Cricket, Electric Press, 1906 Roy Webber, The Playfair Book of Cricket Records, Playfair Books, 1951 Playfair Cricket Annual – various editions Essex CCC website Essex CCC official shop Be Responsible with Baji ওয়েব্যাক মেশিনে আর্কাইভকৃত ১১ নভেম্বর ২০২৩ তারিখে
নব বালিগঞ্জ মহাবিদ্যালয়

নব বালিগঞ্জ মহাবিদ্যালয় (পূর্বনাম: চারুচন্দ্র সান্ধ্য মহাবিদ্যালয়) হল ভারতের পশ্চিমবঙ্গ রাজ্যের রাজধানী কলকাতা শহরের কসবা অঞ্চলে অবস্থিত একটি স্নাতকস্তরীয় মহাবিদ্যালয়। এটি ১৯৮৫ সালে প্রতিষ্ঠিত হয়। এই মহাবিদ্যালয়টি কলকাতা বিশ্ববিদ্যালয় কর্তৃক অনুমোদিত। এই মহাবিদ্যালয়ের বিভাগগুলি হল: কলা বিভাগ: বাংলা, ইংরেজি, ইতিহাস, রাষ্ট্রবিজ্ঞান, দর্শন, শিক্ষা, অর্থনীতি। নব বালিগঞ্জ মহাবিদ্যালয় বিশ্ববিদ্যালয় মঞ্জুরি কমিশন কর্তৃক স্বীকৃত। "Colleges in West Bengal, University Grants Commission"। ১৬ নভেম্বর ২০১১ তারিখে মূল থেকে আর্কাইভ করা। সংগ্রহের তারিখ ৪ জুলাই ২০১৬।  "Affiliated College of University of Calcutta"। ১৮ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ৪ জুলাই ২০১৬।  College[স্থায়ীভাবে অকার্যকর সংযোগ] টেমপ্লেট:WestBengal-university-stub
আমগুড়ি

আমগুড়ি ভারতের অাসাম রাজ্যের শিবসাগর জেলার একটি শহর। আমগুড়ি নাগাল্যান্ড সীমান্তের কাছাঁকাছি উত্তর-পূর্ব ভারতবর্ষের আসাম রাজ্যের অবস্থিত। ইহা সমুদ্রতল থেকে প্রায় ৭৪ মিটার (২৪২ ফুট) গড় উচ্চতায় অবস্থিত। শহরটি ঝাঞ্জি নদীর তীরে অবস্থিত এবং ইহা চা বাগান ও তেল ক্ষেত্রের জন্য বিখ্যাত। ২০০১ সনের ভারতবর্ষের আদমশুমারি অনুসারে, আমগুড়ি শহরের জনসংখ্যা ছিল ৬,৯৪৪ এর মধ্যে পুরুষদের জনসংখ্যার হার ৫৬% এবং মহিলাদের হার ৪৪%। এই শহরের জনসংখ্যার ১১% ৬ বছরের কম বয়সী। আমগুড়ির সাক্ষরতার হার ৭৫% যা জাতীয় গড় আয় ৫৯.৫% - এর চেয়ে বেশি। আমগুড়ি শহরে পুরুষদের সাক্ষরতার হার ৫৫% এবং মহিলাদের সাক্ষরতার হার ৪৫%। আমগুড়ি শহরে অনেক ক্লাব এবং সহ-পাঠক্রম কার্যকলাপের জন্য প্রতিষ্ঠান রয়েছে। "পুবেরুণ" আমগুড়ি শহরের মধ্যে সামাজিক সংগঠনের অন্যতম। আমগুড়ি শহরে "মহাবাহু" নামে আরেকটি প্রতিষ্ঠান রয়েছে যা ভারত সরকারেরে ক্রীড়া এবং যুবকল্যাণের প্রয়োজনায় নির্মিত হয়। এছাড়াও একটি আমগুড়ি ক্রীড়া সংস্থা ও মাড়ওয়ারী যুব মঞ্চ নামে সামাজিক প্রতিষ্ঠান রয়েছে। আমগুড়ি শহর ১০৩ নং আমগুড়ি বিধানসভা সমষ্টির একটি অংশ। তাছাড়া আমগুড়ি যোরহাট লোকসভা সমষ্টির একটি অংশ। "Census of India 2001: Data from the 2001 Census, including cities, villages and towns (Provisional)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০০৮-১১-০১।  "List of Parliamentary & Assembly Constituencies" (পিডিএফ)। Assam। Election Commission of India। ২০০৬-০৫-০৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২০০৮-১০-০৬।
ছাতুর যুদ্ধ

গাজওয়ায়ে সাভীক বা ছাতুর যুদ্ধ ২ হিজরির জিলহজ মাসে সংঘটিত হয়। বদরের যুদ্ধের পর আবু সুফিয়ান শপথ নিয়েছিলেন যে বদরের বদলা নেয়ার আগ পর্যন্ত তিনি গোসল করবেন না। এ উদ্দেশ্যে তিনি দুইশত অশ্বারোহী নিয়ে মদিনা থেকে ১২ মাইল দূরে কানাত উপত্যকার শেষে অবস্থিত সাইব পর্বতের প্রান্তে তাবু স্থাপন করেন। সরাসরি আক্রমণ না করে তিনি ভিন্ন পন্থা অবলম্বন করেন। তিনি রাতের বেলা গোপনে বনু নাদির গোত্রের বসতিতে উপস্থিত হন। কিন্তু ফলাফল খারাপ হতে পারে ভেবে গোত্রের প্রধান হুয়াই ইবনে আখতাব আবু সুফিয়ানকে বাড়িতে প্রবেশ করতে দেননি। এরপর আবু সুফিয়ান বনু নাদিরের আরেক নেতা ও গোত্রের কোষাধ্যক্ষ সাল্লাম ইবনে মিশকামের সাথে সাক্ষাৎ করেন। আবু সুফিয়ান এসময় সাল্লাম ইবনে মিশকামের আতিথেয়তা গ্রহণ করেছিলেন। সাল্লাম তাকে অভ্যর্থনা জানান এবং মদিনার সম্পর্কে গোপন তথ্য দেন। রাতে আবু সুফিয়ান ফিরে এসে তার দলের সাথে মিলিত হন। মদিনার পাশে উরাইদ নামক স্থানে হামলার জন্য তিনি তার বাহিনীর লোকদেরকে প্রেরণ করেন। এসময় বাহিনীটি এখানকার খেজুর গাছ কেটে ফেলে এবং আগুন লাগিয়ে দেয়। আক্রমণকালে এখানে থাকা দুই মুসলিমকে হত্যা করা হয়। এরপর তারা মক্কা পালিয়ে যায়। খবর পাওয়ার পর মুহাম্মাদ মদিনা পরিচালনার দায়িত্ব আবু লুবাবা ইবনে আবদুল মুনজিরকে প্রদান করেন এবং মুসলিমদের একটি বাহিনী নিয়ে কুরাইশদের পিছু নেন। তবে কুরাইশরা দ্রুত পালিয়ে যাওয়ায় তাদের আক্রমণ করা সম্ভব হয়নি। মুসলিমরা কারকারাতুল কুদর পর্যন্ত কুরাইশদের পশ্চাদ্ধাবন করেছিল। পালিয়ে যাওয়ার সময় কুরাইশ দলটি বোঝা কমানোর জন্য তাদের কিছু ছাতু ও মালপত্র ফেলে যায়। এগুলি মুসলিমদের হস্তগত হয়। মুহাম্মাদ এর নেতৃত্বে যুদ্ধ তালিকা আর-রাহীকুল মাখতুম, গাজওয়ায়ে সাভীক বা ছাতুর যুদ্ধ অনুচ্ছেদ মোবারকপুরী, সফিউর রহমান (২০০২)। ছাতুর যুদ্ধ। আর-রাহীকুল মাখতুম (ইংরেজি ভাষায়)। রিয়াদ,সৌদি আরব: Darussalam। পৃষ্ঠা ২৪০। আইএসবিএন 978-9960-899-55-8।  Afzalur Rahman (১৯৯৩), Muhammad As a Military Leader, Kazi Publications, পৃষ্ঠা 121, 122, আইএসবিএন 9781567441468 উদ্ধৃতি টেমপ্লেট ইংরেজি প্যারামিটার ব্যবহার করেছে (link) Mohammed A Rauf, The Life and Teachings of the Prophet Muhammad, p. 74, University of California (2006) Hawarey, Dr. Mosab (২০১০)। The Journey of Prophecy; Days of Peace and War (Arabic)। Islamic Book Trust। ২২ মার্চ ২০১২ তারিখে মূল থেকে আর্কাইভ করা। সংগ্রহের তারিখ ৪ জুলাই ২০১৬। Note: Book contains a list of battles of Muhammad in Arabic, English translation available here
রামকৃষ্ণ মিশন স্টেডিয়াম

রামকৃষ্ণ মিশন স্টেডিয়াম হল ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার অন্তর্গত নরেন্দ্রপুরে অবস্থিত একটি বহুমুখী স্টেডিয়াম। এই স্টেডিয়ামটি প্রধানত ফুটবল, ক্রিকেট ও অন্যান্য খেলার মাঠ হিসেবে ব্যবহৃত হয়। এই স্টেডিয়ামে দিন ও রাত্রিতে খেলার উপযোগী ফ্লাডলাইট রয়েছে। বিসিসিআই-এর সকল নিয়মাবলি এই মাঠে রক্ষিত হয়, যাতে এখানে রঞ্জি ট্রফির ম্যাচগুলি খেলা যায়। ১৯৯৮ সালে এই স্টেডিয়ামটি স্থাপিত হয়েছিল। সেই সময় সেন্ট্রাল জোন অনূর্ধ্ব ১৬ ও নর্থ জোন অনূর্ধ্ব ১৬ দলদুটির মধ্যে বিজয় হাজারে ট্রফির ম্যাচগুলি এখানে আয়োজিত হয়। কিন্তু তার পর এই স্টেডিয়ামে কোনও বড়ো ক্রিকেট ম্যাচ আয়োজিত হয়নি। "Rama Krishna Mission Narendrapur"। ১৫ জুলাই ২০১৬ তারিখে মূল থেকে আর্কাইভ করা। সংগ্রহের তারিখ ৪ জুলাই ২০১৬।  Scorecard Other matches cricketarchive Rama Krishna Mission